

**REPUBLIKA HRVATSKA**

**Dubrovačko-neretvanska županija**

**Upravni odjel za zaštitu okoliša i**

**komunalne poslove**

**KLASA: 351-01/23-01/128**

**URBROJ: 2117-09/5-23-5**

Na temelju članaka 16.17.18.19. i 20. Uredbe o informiranju i sudjelovanju javnosti i zainteresirane javnosti u pitanjima zaštite okoliša ("Narodne novine", br. 64/08) Upravni odjel za zaštitu okoliša i komunalne poslove Dubrovačko-neretvanske županije obavještava javnost i zainteresiranu javnost o upućivanju na

**JAVNU RASPRAVU**

**STRUČNE PODLOGE ZA ISHOĐENJE OKOLIŠNE DOZVOLE**

**ZA POSTOJEĆE ODLAGALIŠTE OTPADA „LOVORNIK“**

**OPERATERA KOMUNALNO ODRŽAVANJE d.o.o. PLOČE**

1. Ministarstvo gospodarstva i održivog razvoja donijelo je Odluku o upućivanju na javnu raspravu Stručne podloge za ishođenje okolišne dozvole za postojeće odlagalište otpada „Lovornik“, operatera Komunalno održavanje d.o.o. iz Ploča, (u daljnjem tekstu: Stručna podloga). Prema zamolbi za pravnu pomoć javnu raspravu o Stručnoj podlozi koordinira i provodi Upravni odjel za zaštitu okoliša i komunalne poslove Dubrovačko-neretvanske županije.
2. **Javna rasprava o Stručnoj podlozi trajat će 30 dana, u vremenu od 10. siječnja do 08. veljače 2024.**
3. Mjesto održavanja javnog uvida u Stručnu podlogu je u službenim prostorijama Grada Ploče, Trg kralja Tomislava 23, Ploče, u roku određenom za javnu raspravu, svakog radnog dana od 9:00 –12:00 sati. Na mjestu javnog uvida bit će izložena cjelovita Stručna podloga i tri netehnička sažetka Stručne podloge te knjiga primjedbi. Obavijest o javnoj raspravi i netehnički sažetak Stručne podloge bit će danom početka javne rasprave objavljeni na internetskim stranicama Ministarstva gospodarstva i održivog razvoja.
4. **Javno izlaganje o Stručnoj podlozi održat će se u petak, 12. siječnja 2024. u 10:00 sati, u Pučkom otvorenom učilištu Ploče, Gračka 2, u Pločama.**
5. Pisana mišljenja, prijedloge i primjedbe na Stručnu podlogu, javnost i zainteresirana javnost može upisati u knjigu primjedbi na mjestu javnog uvida ili u pisanom obliku dostaviti na adresu: Dubrovačko-neretvanska županija, Upravni odjel za zaštitu okoliša i komunalne poslove, Vukovarska 16, 20000 Dubrovnik, u tijeku roka predviđenog za javnu raspravu.
6. Primjedbe i prijedlozi koji ne budu dostavljeni u roku i ne budu čitko napisani neće se uzeti u obzir u pripremi izvješća o javnoj raspravi.

PROČELNIK

Silvio Markota